**2015 წლის 20 სექტემბერი**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

ს.ს.ი.პ „საქართველოს ადვოკატთა ასოციაციის“ სარევიზიო კომისიის გასვლითი სხდომა გაიმართა საქართველოს ადვოკატთა ასოციაციის ბათუმის ოფისში (მისამართი: ბათუმი, სარაჯიშვილის 22). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**თემურ სიმონიშვილი- წევრი**

 **ელგუჯა ჩხაიძე- წევრი**

**ლელა ბჟალავა- წევრი**

**სხდომას არ ესწრებოდა წევრი- ვლადიმერ კიკნაძე**

 სარევიზიო კომისიის გასვლითი სხდომა ბათუმში 20 სექტემბერს, 12:00 საათზე გაიმართა. აღნიშნულ შეხვედრას ესწრებოდა ასოციაციის აღმასრულებელი მდივანი- ინგა ნებიერიძე.

 ბათუმში მოღვაწე ყველა ადვოკატს ადვოკატთა ასოციაციის ადმინისტრაციის მხრიდან რამოდენიმე დღით ადრე გაეგზავნა მოკლე ტექსტური შეტყობინება აღნიშნულ შეხვედრაზე მოწვევის თაობაზე. შეხვედრას დაესწრო 30 ადვოკატი, რომლებსაც სარევიზიო კომისიის წევრებმა მიაწოდეს ინფორმაცია, საქართველოს ადვოკატთა ასოციაციის მიერ ფინანსური კუთხით განხორციელებულ ხარჯებთან დაკავშირებით.

სარევიზიო კომისიის თავმჯდომარემ განაცხადა, რომ კომისიის გასვლითი შეხვედრის მიზანია განმარტება მისცეს ადვოკატებს ყველა იმ საკითხთან ან კითხვასთან დაკავშირებით, რაც ადვოკატებს აწუხებთ და ასევე, განიხილოს 2015 წლის აუდიტორული დასკვნის რელაციური საკითხები, მოისმინოს ყველა ალტერნატიური ასპექტი, რეგიონალური ოფისების ეფექტური მართვისთვის.

 ბათუმში მოღვაწე ადვოკატებმა კმაყოფილება გამოთქვეს ასოციაციის მიმართ, ბათუმში ადვოკატთა ასოციაციის ოფისის გახსნასთან დაკავშირებით, თუმცა ჰქონდათ რამოდენიმე მოთხოვნა:

1. ბათუმის ოფისში ბიბლიოთეკის მოწყობა;
2. ადვოკატის მოწმობის ხარისხის გაუმჯობესება;
3. საუბარი მიმდინარეობდა ადვოკატის მანტიის შემოღებასთან დაკავშირებით;
4. მოითხოვენ საკანონმდებლო მაცნეს ან კოდექსის ინსტალაციას ბათუმის ოფისში;
5. სურვილი გამოთქვეს, უფრო ინტენსიურად ჩატარდეს ტრენინგები სამოქალაქო სამართლის მიმართულებით.

შეხვედრა 2 საათის განმავლობაში გაგრძელდა. სარევიზიო კომისიის წევრებმა დამსწრე ადვოკატებთან ერთად იმსჯელეს ადვოკატების მიერ გაჟღერებულ ყველა ძირითად ასპექტზე. აღნიშნული საკითხების ეფექტურად მოგვარების მიზნით, სარევიზიო კომისიის თავმჯდომარის მიერ გაცხადებულ იქნა, რომ შეხვედრაზე გამოკვეთილი პრობლემატური საკითხები აისახება სარევიზიო კომისიის 2015 წლის ანგარიშში, რომელიც წარედგინება ადვოკატთა საერთო კრებას.

**ლიანა მასიკაშვილი- კომისიის თავმჯდომარე**

**თემურ სიმონიშვილი- წევრი**

 **ელგუჯა ჩხაიძე- წევრი**

**ლელა ბჟალავა- წევრი**